
Tisztelt Képviselőtestület!
Dr. Csetneki Gábor kérelmet nyújtott be a Csetneki Ügyvédi Iroda nevében a Képviselőtestülethez, azzal a céllal, hogy kerüljön felülvizsgálatra az ügyvédi irodával 2008-ban megkötött - ügyvédi munkákra végzésére vonatkozó – szerződésük. A jelenleg is érvényben lévő szerződésben a megbízási díj összege 280.000,-Ft+ÁFA összegben került meghatározásra. Az előterjesztés mellékletében szereplő kérelem tartalmazza a tevékenységekre való lebontást. Az ügyvédi iroda a kilenc év együttdolgozás ideje alatt külön díjazásban nem részesült még a szerződésben megfogalmazott lehetőségek ellenére sem. 
Kérelme tartalmazza azon javaslatokat, hogy mit tartana munkája megfelelő ellentételezésének. Az ajánlat alapján amennyiben a képviselőtestület változtat a megbízási díj összegén, úgy a kérelem b) pontjában meghatározott változatot javasolnám elfogadásra, azzal, hogy minden hónap végén a végzett tevékenységéről egy listát megküld polgármester úrnak, aki jogosult lesz a teljesítésigazolás aláírására.
Kérem, hogy a kérelemben és a fentiekben megfogalmazottak alapján szíveskedjenek dönteni a megbízási díj megváltoztatásáról illetve a megbízási szerződés módosításáról.
Határozati javaslat:
A Képviselőtestület
1./ a Csetneki Ügyvédi Irodával – ügyvédi munkák végzésére és tanácsadásra vonatkozó – 2008.január 5-én kötött megbízási szerződést módosítja oly módon, hogy változatlan feladatvállalási kötelezettség mellett a megbízási díj összege 430.000,-Ft+ÁFA összegre változik 2020. március 1-jétől.
2./ a szerződésmódosítás tartalmazza, hogy az ügyvédi iroda minden hónap végén az elvégzett munkáról tájékoztatási kötelezettsége van, melyet a tárgyhónapot követő 5. munkanapig kell megküldenie a polgármester úr részére a teljesítés igazolás (és tájékoztatás) kiadása céljából.
3./ felkéri a Csetneki Ügyvédi Irodát, hogy a módosítások mellett a szerződés jogszabályi és egyéb aktualizálását is végezze el.
3./ felhatalmazza a polgármestert a Csetneki Ügyvédi Irodával kötött megbízási szerződés módosításának aláírására.

Határidő: 2020.február 29.
Felelős: Novák Ferenc polgármester
Operatív felelős: Dr. Szentgyörgyvölgyi Eszter jogi referens

Zalakaros 2020. január 23.

